"நாட் எ பென்னி மோர், நாட் எ பென்னி லெஸ்" என்ற அவருடைய முதல் புத்தகம் இலக்கிய முகவர் டெபோரா ஓவன் என்பவரால் தேர்ந்தெடுக்கப்பட்டு முதலில் யூஎஸ்சில் பிரசுரமானது; பிறகு, நாளடைவில் 1976வது வருடத்தின் இலையுதிர் காலத்தில் பிரிட்டனிலும் இது பிரசுரிக்கப்பட்டது. இந்தப் புத்தகம் உடனடி வெற்றி அடைந்தது; இதன் காரணமாக, அவர் சட்டபூர்வமாக திவாலா என்று அறிவிக்கப்படவே இல்லை என்பதால், ஆர்ச்சரால் தாம் திவாலா ஆகுவதைத் தவிர்க்க முடிந்தது. இந்தப் புத்தகத்தின் ஒரு தொலைக்காட்சித் தழுவல் 1990வது வருடம் பிபிசியில் ஒளிபரப்பானது; மற்றும், இதன் வானொலி வடிவம் பிபிசி வானொலி 4 என்பதில் 1980களின் துவக்கத்தில் ஒலிபரப்பானது. 1977வது வருடம் அக்வாபிளாஸ்ட் வழக்கில் ஒரு சாட்சியாகத் தாம் இருந்தபோது, ஒரு பல்பொருள் அங்காடியிலிருந்து மூன்று சூட் ஆடைகளை எடுத்துச் சென்று விட்டதாக ஆர்ச்சர் குற்றம் சாட்டப்பட்டார். இந்தக் குற்றச்சாட்டை அவர் பல வருடங்களுக்குத் தொடர்ந்து மறுத்து வந்தார். இருப்பினும் 1990களின் இறுதியில், தாம் அவற்றை எடுத்தது உண்மைதான் என்று ஆர்ச்சர் இறுதியாக ஒப்புக் கொண்டார்; ஆனாலும், கடையை விட்டு வெளிவருகையில் அதைத் தாம் உணரவில்லை என்றும் அவர் கோரினார். அவருக்கு எதிராக வழக்கு ஒன்றும் தொடரப்படவில்லை.

"கேன் அன்ட் ஏபல்" அவருடைய மிகச் சிறந்த அளவில் விற்பனையாகும் புத்தகமாக நிரூபணம் ஆனது. இது "நியூயார்க் டைம்ஸ்" பத்திரிகையின் மிகவும் அதிக அளவில் விற்பனையாகும் புத்தகப்பட்டியலில் முதல் இடம் பெற்றது.

1985வது ஆண்டு, இதை தொலைக்காட்சிக்கான ஒரு சிறு தொடர் வடிவத்தில், பீட்டர் ஸ்டாரஸ் மற்றும் சாம் நெயில் ஆகியோரின் நடிப்பில் சிபிஎஸ் உருவாக்கியது. இதைத் தொடர்ந்து 1986வது ஆண்டு, "ஃபர்ஸ்ட் அமங் ஈக்வல்ஸ்" என்னும் ஆர்ச்சரின் மற்றொரு அதிக விற்பனையாகும் புத்தகத்தின் பத்து-அங்கத் தழுவல் ஒன்றை கிராண்டா டிவி திரையிட்டது; இதில், பிரதமர் ஆகும் ஆவல் கொண்ட மூன்று ஆண்களின் வாழ்க்கை சித்தரிக்கப்பட்டிருந்தது. தமது புத்தகங்களை மீண்டும் மீண்டும் திருத்தி எழுதுவதில் கணிசமான காலம் செலவிடுவதாக ஆர்ச்சர் கோருகிறார். அவற்றின் முதற் படிவத்தை எழுதுவதற்காக அவர் வெளி நாட்டுக்குப் போய்விடுகிறார்; ஒரு நேரத்திற்கு இரண்டு மணித்துளி என்னும் அளவில் பிறகு பதினேழு முறைகள் வரையில் அவர் அவற்றைத் திரும்பத் திரும்பத் திருத்தி எழுதிப் படிவம் எடுக்கிறார். அவரது புத்தகங்களைப் படிப்பதற்கு தகுதி கொண்டவையாகச் செய்வதற்கு பிறர் அதனைப் பல முறை தொகுக்க வேண்டியுள்ளது என்றும் கூறப்படுவதுண்டு.

1979வது ஆண்டு,கிராண்ட்செஸ்டர் ஓல்ட் விகாரேஜ் என்னும் இடத்தில், ரூபர்ட் ப்ரூக் என்னும் கவிஞருடன் தொடர்புடையதாக இருந்த வீடு ஒன்றை ஆர்ச்சர் வாங்கினார். பாராளுமன்ற சபைகளைப் பார்த்தாற்போல அமைந்திருக்கும் தனது லண்டன் நகர் வீட்டில் அவர் ஷெஃபர்ட்'ஸ் பை மற்றும் கிரக் விருந்துகளை பெரும் புள்ளிகளுக்காக ஏற்பாடு செய்து நடத்தலானார்.

ஆர்ச்சரின் தமது புதினங்களின் வாயிலாகப் புகழ் அடைந்ததும், அவரது அரசியல் வாழ்க்கையும் புத்துயிர் பெறலானது; கன்சர்வேடிவ் கட்சியின் அடிப்படை அங்கத்தினர்களிடையே பிரபலமான பேச்சாளராக அவர் அறியப்படலானார். 1985வது ஆண்டு செப்டம்பரில் மார்கரெட் தாட்சர் அவரை கன்சர்வேடிவ் கட்சியின் துணைத் தலைவராக்கினார். இந்த நியமனத்தை கட்சியின் தலைவரான நார்மன் டெப்பிட் அவ்வளவாக ரசிக்கவில்லை; வில்லியம் ஒயிட்லா மற்றும் டெட் ஹீத் உள்ளிட்ட மற்ற முக்கிய உறுப்பினர்களுக்கும் இது பிடித்திருக்கவில்லை. ஆர்ச்சர், துணைத் தலைவராகத் தாம் இருந்த காலத்தில் பல முறை ஆராயாது பேசிய பேச்சுக்களினால் தர்மசங்கடம் உருவாகக் காரணமானார். எடுத்துக்காட்டாக, வானொலியில் ஒரு நேரடி பேட்டியின்போது, வேலை கிடைக்காத இளைஞர்கள் பலர் உண்மையில் வேலை தேட விருப்பமற்றவர்களே என்று அவர் கூறியதைக் குறிப்பிடலாம்.

இந்தக் கூற்றை ஆர்ச்சர் விடுத்த கால கட்டத்தில் யூகேயில் வேலை இல்லாத் திண்டாட்டம் வரலாறு காணாத அளவில் 3.4 மில்லியனாக இருந்தது. பின்னர், தமது வார்த்தைகள் "அவற்றின் சூழலுக்கு வெளியே எடுக்கப்பட்டு விட்டன" என்று கூறி, இந்தக் கூற்றிற்காக மன்னிப்பு வேண்டுமாறு ஆர்ச்சர் வலியுறுத்தப்பட்டார்.

"தி நியூஸ் ஆஃப் தி வேர்ல்ட்" என்னும் செய்தித்தாள், "டோரித் தலைவர் ஆர்ச்சர் விலைமாது ஒருத்திக்குப் பணம் அளிக்கிறார்" என்னும் செய்தி ஒன்றை வெளியிட்டதன் விளைவான
மற்றொரு அவதூறின் காரணமாக, 1986வது வருடம் அக்டோபரில் அவர் தமது பதவியைத் துறக்க நேர்ந்தது. மோனிகா கோக்லன் என்னும் விலை மாது வெளி நாடு செல்வதற்காக, விக்டோரியா நிலையத்தில் ஒரு இடைத் தரகரின் மூலமாக ஆர்ச்சர் அவளுக்கு £2000 அளித்தார் என்று இந்தக் கட்டுரை கோரியது.

ஆனால் "டெய்லி ஸ்டார்" சொன்னதைப் போல, ஆர்ச்சர் கோக்லனுடன் படுத்துறங்கினார் என்று இந்தச் செய்தித் தாள் கூறவில்லை. "டெய்லி ஸ்டார்" மீது ஆர்ச்சர் வழக்குத் தொடுத்தார்.

ஆக்ஸ்ஃபோர்ட்
காணாமல் போன குர்டிஷ் நிதியுதவி
அரசியலும் எழுத்தும்
புனைகதைகளில் ஆர்ச்சர்